**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за земјоделство, шумарство и водостопанство |
| Назив на предлоготна закон: | Предлог закон за изменување и дополнување на Законот за основање на Агенцијата за финансиска поддршка во земјоделството и руралниот развој |
| Одговорно лице и контакт информации: |  |
| Вид на Извештај | [x] Нацрт[ ] Предлог  |
| Обврската за подготовка на предлоготна закон произлегува од: | [ ] Годишната програма за работа на Владата на Република Македонија[ ] НПАА[x] Заклучок на Владата на Република Македонија[ ] Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ | / |
| Дали нацрт извештајот содржи информации согласно прописите кои се однесуваат на класифицираните информации  | [ ] Да[x] Не |
| Датум на објавување на нацрт Извештајот на ЕНЕР: |  |
| Датум на доставување на нацрт Извештајот до Министерството за информатичко општество и администрација: |  |
| Датум на добивање на мислењето од Министерството за информатичко општество и администрација: | / |
| Рок за доставување на предлоготна закон до Генералниот секретаријат  | Март 2018 година |

1. Опис на состојбите во областа и дефинирање на проблемот

*1.1 Опис на состојбите*

Измената и дополнувањето на Законот за основање на Агенција за финансиска поддршка во земјоделството и руралниот развој („Службен весник на Република Македонија“ број 72/2007 ; 5/2009; 43/14 ;193/15 и 39/16), е заради негово усогласување со новите правила на управување и спроведување на финансиската помош на Европската Унија за Република Македонија според инструментот за предпристапна помош во областа на политиките за земјоделство и рурален развој ИПА 2 како и подобрување на функционалноста на законот и доуредување на одредени постапки уредени со законот, заради поефикасно нивно спроведување.

Се предлага ново законско решение по однос на правата и обврските на вработените во кои се предвидува и процент за зголемување на платите на вработените како политика за задржување на кадрите, проблем со кој во последнитите неколку години се соочува Агенцијата поради одлив на високостручни кадри.

 Се предлагаат нови законски рокови и соодветна дерогација од Законот за општа управна постапка по однос на постапката пред Агенцијата за финансиска поддршка во земјоделелството и руралниот развој поради сложеноста и специфичноста на постапката како и поради несоодветноста на некои законски решенија предвидени во погорецитираниот закон .

*1.2 Причини за проблемите кои се предмет на разгледување*

Причината за разгледување на моменталното законско решениние е надминување на одредени законски решенија кои се покажаа како несоодветни при имплеметирање на Програмите за финансиска поддршка за чија имплемтација е надлежна Агецијата за финансиска поддршка во земјоделството и руралниот развој.

Усогласување со новите правила на управување и спроведување на финансиската помош на Европската Унија за Република Македонија според инструментот за предпристапна помош во областа на политиките за земјоделство и рурален развој ИПА 2 предвидени во Секторска спогодба меѓу Владата на Република Македонија И европската Комисија за воспоставување на одредби за управување и спроведување на финансиската помош на Унијата за Република македонија според инструментот за претпристапна помош во областа на политиките за земјоделство и рурален развој (ИПАРД).

Несоодветноста на одредени решенија во Законот за општа управна постапка по однос на постапката пред Агенцијата, кои вооедно се одразија негативно и врз ефикасноста на споведувањето на Програмите за финансиска поддршка.

Надминувањето на проблемот со континуираниот одлив на високостручни кадри кој пак од друга страна влијае на успешноста при имплементација на мерките за финансиска поддшка и искористување на средствата како од Буџетот на ЕУ така и од Буџетот на РМ.

2. Цели на предлог регулативата

Основна цел за донесување на законот е негово усогласување со новите правила на управување и спроведување на финансиската помош на Европската Унија за Република Македонија според инструментот за предпристапна помош во областа на политиките за земјоделство и рурален развој ИПА 2 како и подобрување на функционалноста на законот и доуредување на одредени постапки уредени со законот, заради поефикасно нивно спроведување..

3. Можни решенија (опции)

*3.1 Опис на решението „не прави ништо“*

Моменталното решение ја намалува ефикасноста при имплеметација на Програмите за финансиска поддршка кои ги имплементира Агенцијата и ја намалува искористеноста на средствата.

*3.2 Опис на можните решенија (опции) за решавање на проблемот*

Со предложенопто решение ќе се надминат идентификуваните проблеми.

Проценка на влијанијата на регулативата

 *Можни позитивни и негативни влијанија од секоја од опциите:*

* 1. *Економски влијанија*

 Понудената опција нема да предизвика трошоци за економијата во областа и нема да има директно влијание врз малите и средни претпријатија и други економски субјекти.

* 1. *Фискални влијанија*

Средствата потребни за реализација на законот ќе се обезбедат од буџетот на Република Македонија и тоа за плати за вработените .

*4.3 Социјални влијанија*

Предложените решенија нема директно да влијааат врз намалување на сиромаштијата, заштитата и унапредувањето на здравјето, заштитата и унапредувањето на човековите права и родовата еднаквост, заштита на ранливите групи и обесправените.

*4.4 Влијанија врз животната средина*

Со предложените решенија нема да се влијае директно врз воздухот, почвата, нема да има ефект на стаклена градина, бучава, био-диверзитет, а со тоа што нема влијание врз наведените делови на природата, нема да има ниту директно или индиректно влијание врз здравјето на луѓето.

*4.5 Административни влијанија и трошоци –*

*а) трошоци за спроведување*

За спроведување на Предлог на законот за изменување и дополнување на Законот за основање на Агенција за финансиска поддршка во земјоделството и руралниот развој потребно е да се обезбедат финансиски средства од Буџетот на РМ, согласно предложеното законско решение за зголемување на платите на вработените.

*б)трошоци за почитување на регулативата*

 Со предложените законски решенија не се предлага воведување на нови административни оптоварувања, формалности и трошоци, односно не се предвидени нови трошоци за издавање на лиценци, дозволи и друго за правните и физичките лица, со што не се влијае врз конкурентноста.

5. Консултации

*5.1 Засегнати страни и начин на вклучување*

Министерството земјоделство, шумарство и водостопанство ќе оствари консултации со невладините организации од областа на земјоделството, стручната јавност и надлежните државни институции.

* 1. *Преглед на добиените и вградените мислења*

Мислења од Министерство за финасии и Секретаријата за законодавство.

*5.3 Мислењата кои не биле земени предвид и зошто*

6. Заклучоци и препорачано решение

*6.1 Споредбен преглед на позитивните и негативните влијанија на можните решенија(опции)*

Опција 1. Да не се донесе предложениот закон.

Опција 2. Да се донесе предложениот закон.

 Доколку се пристапи кон опцијата 1 („не прави ништо“) ќе остане на сила постојното законско решение, а со тоа и намалена ефикасност при имплеметација на Програмите за финансиска поддршка кои ги имплементира Агенцијата и намалена искористеноста на средствата.

 Доколку се прифати опцијата 2 ќе се овозможи поголема ефикасност при имплементација на Програмите, а воедно и поголема искористеност на средствата од Буџетот на ЕУ и Буџетот на РМ.

* 1. *Ризици во спроведувањето и примената на секое од можните решенија (опции)*

 Ризикот од спроведувањето на решението содржано во опцијата 1 е намалена ефикасност при имплеметација на Програмите за финансиска поддршка кои ги имплементира Агенцијата и намалена искористеноста на средствата.

 Не се утврдени ризици за спроведување на решението содржано во опција 2.

* 1. *Препорачано решение со образложение*

Да се донесе предложениот закон поради потребата од поголема ефикасност при имплементација на Програмите, а воедно и поголема искористеност на средствата од Буџетот на ЕУ и Буџетот на РМ.

7. Спроведување на препорачаното решение

* 1. *Потреба од менување на закони и подзаконска регулатива во областа или други сродни области*

Со донесување на предметниот закон, не се предизвикува потреба од менување на други закони

* 1. *Потребни подзаконски акти и рок за нивно донесување*

 Со предложениот закон се предвидени донесување на нови подзаконски акти.

* 1. *Органи на државната управа, државни органи и други органи надлежни за спроведување*

 Владата на Репубука Македонија, Министерство за земјоделство, шумарство и водостопанство и Агенцијата за финансиска подршка во земјоделството и руралниот развој.

*7.4 Активности за обезбедување на ефикасно спроведување на предлогот на закон*

Министерството за земјоделство, шумарство и водостопанство и Агенцијата за финансиска поддршка во земјоделството и руралниот развој ќе преземат активности за целосна имплементација на предметните решенија

8. Следење и евалуација

*8.1 Начин на следење на спроведувањето*

 Резултатите од предложените законски решенија ќе се следат преку континуирано следење на примената на предложениот закон.

* 1. *Евалуација на ефектите од предлоготна закон и рокови*

Евалуацијата на спроведувањето на овој закон ќе биде правена низ призмата на ефикасноста на постапувањето на Агенцијата за финансиска подршка во земјоделство во спроведувањето на Програмите кои ги имплеметира.

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум:\_\_\_\_\_\_\_\_\_\_\_\_\_ ..................................................**

 **потпис на државен секретар**

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:\_\_\_\_\_\_\_\_\_\_\_\_ ...........................................**

**потпис на министерот**